Source: http://www.csmploiesti.ro/2019/05/12/fete-de-bronz-echipa-de-baschet-u13-a-csm-ploiesti-locul-al-3-lea-la-turneul-final-de-la-sfantu-gheorghe/
Timestamp: 2019-05-22 17:56:09+00:00

Document:
Fete de bronz! Echipa de baschet U13 a CSM Ploieşti, locul al 3-lea la Turneul final de la Sf. Gheorghe! - CSM Ploiesti
Fete de bronz! Echipa de baschet U13 a CSM Ploieşti, locul al 3-lea la Turneul final de la Sf. Gheorghe!
Home / Baschet / Fete de bronz! Echipa de baschet U13 a CSM Ploieşti, locul al 3-lea la Turneul final de la Sf. Gheorghe!
Componentele echipei de baschet fete „U13” a CSM Ploieşti se întorc de la Sfântu Gheorghe cu medaliile de bronz la gât, după ce au reuşit, astăzi, să se impună în finala mică a campionatului în faţa celor de la LPS Alba Iulia, cu scorul de 48-39 (9-14, 18-8, 8-8, 13-9). Fetele pregătite de Loredana Munteanu şi Corina Savu şi-au luat, astfel, o binemeritată revanşă după înfrângerea suferită vineri în faţa aceleiaşi formaţii, în ultimul meci din faza grupelor, scor 58-60, şi încheie fericit un sezon în care au obţinut 23 de victorii şi au suferit doar 6 înfrângeri.
Meciul de astăzi a fost echilibrat până la jumătatea sfertului al treilea, atunci când, de la 31-30, ploieştencele au marcat 9 puncte consecutive şi s-au desprins la 40-30, scor consemnat ]n minutul 34. Adversarele n-au mai avut şansa să revină în meci, iar fetele noastre au prins, absolut meritat, ultima treaptă a podiumului campionatului, confirmând speranţele puse în ele încă de la începutul sezonului.
Loredana Munteanu şi Corina Savu le-au folosit, astăzi, pe: Karina Munteanu (11 puncte), Daria Iordăchescu (11), Agnes Zane (10), Andreea Dumitru (6), Daria Tănase (5), Ines Vârlan (2), Olivia Sandu (2), Ioana Savu (1), Alexia Dedu, Alexia Apostolache, Sabina Chirilă şi Natalia Bărăscu. La performanţa din acest an au contribuit şi Bianca Gheorghe, Maria Ionescu, Daria Trican şi Cristina Grigore, sportive care au evoluat de-a lungul sezonului şi au făcut parte din lotul lărgit la Sfântu Gheorghe.
CSM Ploieşti a obţinut la Sfântu Gheorghe şi o performanţă individuală, pivotul Karina Munteanu fiind nominalizată în echipa turneului.
„Pentru mine, acest bronz este la fel de preţios ca un aur, pentru că fetele au făcut un sezon foarte bun şi doar mici inexactităţi au făcut să nu jucăm finala mare a campionatului. Obiectivul nostru a fost să fim între primele patru echipe, după ce în sezonul trecut am venit pe 5 la U12, iar această realizare ne dă speranţe în perspectiva campionatului următor, când vom urca la U14”, ne-a declarat antrenorul principal al echipei, Loredana Munteanu.
Campioană naţională a devenit formaţia ACS Dan Dacian Portocaliu Bucureşti, care a trecut clar în finală de CS Olimpia Bucureşti, scor 69-33, revanşându-se pentru eşecul surprinzător din faza grupelor de la Turneul final, 48-60.
Boxerul Valentin Bârzan, de la CSM Ploieşti, campion naţional de cadeţi!Echipa de baschet U13 a CSM Ploieşti va lupta mâine pentru medaliile de bronz!

References: CSM 
 CSM 
 CSM 
 CSM 
 CSM 

CSM 
 CSM 
 CSM